bavarian-nlp/barwiki-20250901 huggingface dataset:
Minschtertoul

Es Minschtertoul (bar.), Münstertal (deu.), Val Müstair (roh.) isch a Seitentoul von Vinschgau und kheart zum Groaßteil zin Schweizer Kanton Graubünden. Die aißern (eschtlichn) Orte Taufers im Münstertal und Glurns bon Toulend khearn zu Siidtiroul. Drweil die Ortschoftn Taufers, Rifair und es Stadtl Glurns boarischsprochig sein, redt man af dor Schweizer Seitn haupsächlich es Rätoromanische (aa "Rumantsch" odr "Bündnerromanisch") in dor engadinischn Dialektvariante "Jauer".
Die wichtigsten Ortschoften im Minstertoul sein (tolauswärts betrochtet):
Die Orte af Schweizer Seit hobn sich am 1. Jenna 2009 zu oaner G'moand (Val Müstair) zomgschlossn.
Im Toul befindn sich zwoa befohrbore Olpenpäss: dor Oufn ("Pass dal Fuorn", 2149 m) mit Verbindung zin Engadin und dor Umbrail ("Pass da l'Umbrail", 2501 m) zur Lombardei, dor heachschte befohrbore Poss vo dor Schweiz. Dor Oufn isch aa in Winter togsiber offn.
Durchs Minstertoul fliaßt dor "Romboch" ("Rambach", "Rom"), dear in dor Nähe vin Oufn entspringg und nor ba Glurns in die Etsch mindet.
Beriahmp isch es Minstertoul unter onderem wegn 'em Benediktinerkloastr "St. Johann" ("Son Jon"), dejs zin UNESCO-Weltkulturerb kheart, und als eschtlichstes Toul vo dor Schweiz.
Go

Go is a schbüü wos schu ua'oit is. Ma sogt iwa fiatausnt joa unt wos in kina eafundn hom. 
Ma schbüüt Go iwlichawaise auf an kariadn schbüübrejll mit naijzej~ moi naijzej~ schnitpunkte
unt schwoaze unt waisse schtuana.
Go hoast auf japanisch "I-go" unt auf koreanisch "Baduk". In ösdaraich gibz schu sait da 
monachii an gofabaunt wos in da tradizjon iagantwia auf aan ösdaraichischn marineoffizia 
zrukgejt.
Schach

Schach is a Gschbüü fia zwoa Leit wous ma sait a boa houndat Joa mid noch de jezign Rejgnln schbüün duat. Iwlichawais schbüüt ma Schach auf aan Schbüübrejll mid ocht moi ocht Fööda, des wos schwoazz und waiß kariat is.
Es ejnlichste Gschbüü wous ma hait z doog no schbüüt is es thailejndische Schach oda Makruk. In Kina, Vietnam, Korea und Japan wean schach-ejnliche Gschbüü gschbüüt, wou mar aa an keeini matt sejzn muaß. Wäu ma de owa in Eiropa nua schwaa z kaffn griagt und wäu ma si do kinäsische Zoachn meaggn miassad, wean de bai uns ned so oft gschbüüt.
Schachfiguan.
Grundstöllung.
Beim Schach gibz segs faschiidane Figurln: Dam, Keeni, Laifa, Schbringa (oda Ressl), Tuam und Baua.
Roschaad.
Da Doubblzug odaraa Zug, wo ma min Keeni und aan Tuam zgleich foan duat. Es gibd a kuaze und a launge Roschaad. Es geht owa ned allewäu, sundan nua,
Eagebnis.
Matt.
Is es eignlich Züü fo an Schachgschbüü. Matt is ma, wau ma mit sain Keeni weggafoan miassat, wäu a sunstn gschlougn wuarad, owa ned kau, wäul a iwaroi aundas genauso in da Tindn sitzt.
Aufgob.
Is Gschbüü kaun obaraa aus sei, waun aana fo de zwa Schbüüla aufgibt, indem a sein Keeni floch hilegt.
Patt oda Remii.
Da Keeni is zwoa ned bedroht, ma kau owa koan Zug ned mochn, ohne doss da Keenig gschlogn wurad. Oda es san kaane Figurln mea do, mid denan ma a „Matt“ zsaumbrachtad (mid Laifa oda Ressl alloa gehd des ned).
Wejdmoasta.
S hod 16 Wejdmoasta gebn, grad is da Magnus Carlsen z Norwegn da aktuella Tschämpjen. A hod an Diadl 2018 gegn Fabiano Caruana ausn USA vataidigt.
Shogi

Shōgi (jap. ) is de japanische Variantn vom Schach.
Gschbüüt wiat des mit fünfekade Stoana auf an Brettl mit 9 x 9 Fööda. De Stoana saij nomai olle wais unt untaschaidn si nea duach di Grejsn unt de Schriftzeichn, wo drauf saij. Is Spü is sea dinamisch, wei ma gschmissane Stoana wiida ins Spü eisetzn deaf.
Shōgi is umara finfhundat Joa oit unt is in Japan eafundn woan.
Shōgifiguan.
Di Shōgifiguan hoassn: Baua, Laifa, Duam, Lanzn, Ressl, Süüwa, Guit unt Keeni.
A boa Figuan kau ma umdraan / befeadan unt no hoassn audas. Nejmli: befeadata Baua, 
Drachnressl / befeadata Laifa, befeadata Duam, befeadate Lanzn, befeadata Süüwa ,
befeadats Ressl.
Tanka

A Tanka (jap. 短歌, bar. "kurze Strouph") isch a kurzes, japanisches Getichtl, des aus fünf Zeiln zu 31 Silbm besteaht. Die genauere Ûnordnung der Silbm isch 5 - 7 - 5 - 7 - 7. Aus die easchten drei Vers håt sich in 16. Jåhrhundert nòr es Haiku entwickelt. Es håt seine theoretischn Wurzln in Zen-Buddhismus.
Es Tanka v'rfolgg an logischn Aufbau: Die obern drei Zeilen seins "Hokku", dejs imgrunde wia a Haiku ôlaft und an kurzen Augenblick aus dor Natur einfångg; die untern zwoa Långzeiln bildn die Synthese bzw. sein an Åntwort afs Hokku. Meischtens gibb do dor Tichter an persönlichen Kommentar ô, während dor obere Toal meahr beschreip und an erlepe Såch realistisch dôrstellt.
Es Tanka kheart zu die elteschten literarischn Formen vè Japan und isch schun in Frian Mittelålter beleg. Es isch desholb beliabter als åndre g'wort'n, weils af dor oan Seit kurz und prägnant bleib, af dor åndern Seit sich beschtens drzua eignet, persönliche Betråchtungen in an ernscht'n und net selten aa melanchoulischn Toun ummer zè bringen. Spater sein die untern zwoa Långzeiln ålleweil eftr aweck g'låssn g'wort'n. In Tichterrundn håt man mit die obern drei ummergspielt und v'rsuacht si ålm mit die gleichn zwoa Långzeiln zè kombiniern. Zun Schluss wår'n solche Dreizeiler als Glickspringerlen und Inschriftn beliaper als es Tanka selber. Es sou entståntenen Haiku håt es Tanka in seiner Rolle schliaßlich ôgleast, obr bis heint net v'rdrängg.
Beispiel.
Es "Man’yōshū" (jap. 萬葉集, bar. "Såmmlung vo die zehntausend Plattln") wår die easchte groaße japanische Getichtsåmmlung aus 'n 8. Joarhundert. Es håndelt sich um a Såmmlung vo mehr als 4.500 Getichtln, drunter aa a Haufn Tankas vo unbekånnte Poejtn. Untn isch a boarische Ibersetzung vo oan:
"Vor meiner Haustiir /"
"V'rbiagn sich vellig die Bliatnstängl /"
"Vèr lauter frischn Tau. /"
"Geah bå ihm ûn mit die Händ, /"
"D'rmit i nen trepflen sieg. /"
Ortlergruppe

Die Ortlergruppe oda Ortler-Alpen (oftramål "Ortlergruppm" odr Ortler-Ålpm, italienisch: Gruppo Ortles-Cevedale) isch a Gebirgszug in die Ost-Ålpm. Heachschter Punkt und nômensgebend isch der "Ortler" (3.905 m), gleichzeitig aa heachster Punkt vo Tiroul und 'n boarischspråchign Raum. Die Gruppe kheart groaßteils zu Siidtiroul und Trentino ("Welschtiroul"), stuckweis aa zèr Lombardei und zu Graubünden. Es isch dor heachste Gebirgszug in die Ost-Ålpm nôch dor "Bernina-Gruppe" in dor Schweiz.
Ligg haupsächlich af Schweizer Seit, im Minschtertoul, heachster Gipfl isch dor "Piz Umbrail" (3.033 m)
Ligg zwischen Stilfser Joch und Taufers im Minschtertoul, entlång dor Grenz zwischen Siidtiroul und Graubünden; heachschter Gipfl isch die "Reatlspitz", (roh. "Piz Cotschen", deu. "Rötelspitze"), 3.026 m hoach, schun mittelt in dor Schweiz.
Der Haupkamm verlâft von Stilfser Joch nôch Oschtn bis Ultn, a Toul sidöschtlich vo Meran. Die heachschten Gipfl zem sein aa gleichzeitig die heachsten vo dor gånzen Gruppe:
*"Ortler" (3.905 m)
*"Kîni" (deu. "Königsspitze", 3.851 m)
*"Monte Cevedale" (3.769 m)
*"Monte Zebrú" (3.735 m)
*"Palòn de la Mare" (3.703 m)
Dor Haupkamm verlâft die gånze Sidseit von Vinschgau entlång.
Gschichtliches.
Die Stilfser-Joch-Strouß, dej schun 1826 gebaut g'wort'n isch, isch die zwoatheachschte Strouß und gleichzeitig heachschte Påss-Strouß (2.757 m) in Eiropa.
Dor earschte Dreitausender, af den jemals a Kriag g'fiahrt g'wort'n isch, wår 1915 dor "Monte Scorluzzo" (3.094 m) in dor Nähe ven Stilfser Joch.
Die Earschtbesteigung ven Ortler wår im Jåhr 1804. Die meischten Earschtbesteigungen in der Ortlergruppm ståmmen von Weaner Geograf Julius Payer, zsåmmen mit 'n Suldner Bergfierer Johann Pinggera in die 1870er.
Johann Pinggera

Dor Johann Pinggera (bar. "Håns" odr "Hånnesle Pinggera"), geb. am 15. Oktober 1837 in Sulden, aa zem gstorbn am 24. August 1916, wår a (Sid-)Tirouler Bergfiarer, Geograf und Alpinischt, dear vor ållem wejgn 'en Wejg-Autian in dor Ortlergruppe in die 1860er und 70er bekånnt g'wort'n isch.
Z'eascht wår dor Pinggera Bauer und Holzårbeter in "Sulden", a Seitentoul von Vinschgau. Mit dor Zeit isch er oaner vo die ûngsehchnschtn Bergfierer in Sulden g'wort'n und wår aa ållgemein sehr beliap bå die Leit.
Als Assischtent von Wianer Geograf Julius Payer håt er an Haufn Routn af die Dreitausender rund um Sulden aufgetun. Aa wenn ihm dor Payer wianig zôhln håt gekennt, håt er sich unermiadlich firs Bergsteign und die Erschliaßung vo die Ålpm eingsetzt. 1902 isch er für sein Einsåtz von Eschterreichischn Ålpmklub ausgezeichnt g'wort'n und isch d'rzua extra nôch Wian eingelôdn g'wort'n.
1869 hett er bån a Polarexpeditioun mit 'n Payer mitgian gsollt, isch obr vè lauter Hoamweah in Bozn schun umgedrâhnt. Spater ausi isch er kaum mehr vo Sulden aweck.
In seine leschtn Joar isch er d'rblindet, wås wohrscheinlich dôrauf zruggzufiern isch, dass er so viele Joar ohne die Augn zu schitzn iber die Gletscher g'ången isch.
Leischtungen (Auswohl).
Erschtbesteigungen; Erschtbegehungen sein mit Stearndl * markiert
Spater håt er aa etliche Erschtbesteigungen in die "Etztouler" und "Zillertouler Ålpm" g'måcht, wia in "Schråmmåcher" oder d"'Innere Schwårze Schneid".
Neo Soul

Neo-Soul isch an afroamerikanischer Musi-Schtil, dear an 'en Soul aus die 1970er Joar ûnknipft und Elemente aus Jazz, Rhythm and Blues, Hip-Hop und elektronischer Musi aufnimmp. Seine populärschte Phase håt er um die Joartausendwend khåb. Neo-Soul håt selten lei kommerzielle Erfolge g'feiert. Zeitweise håbn sich die Kinschtler aus'n Jazz-Rap in Neo-Soul ûng'nähert und umgekeart.
Dor Aufbau isch prinzipiell oanfach mit kurze Taktgruppen, dej sich oft minutenlang wiederhouln. Die Harmonik baut af Vier- und Fünfklänge au, die Meloudik, also s Gsång, orientiert sich bån Blues und bå ålte Jazzgreaßn. Dor Rhythmus isch meischtens a "Groove", dejs isch a Schlågzuigmuschter, dejs meischtens bis zun End ununterbrochn durchlâft.
Es gibb net viele Berühmptheiten in dejm Schtil. Oane, dej sich an Nûmen g'mocht håt, isch die Erykah Badu.
Jazz-Rap

Jazz-Rap isch an afroamerikanischer Musi-Schtil ba dejm iber jazzige Liadln gräppet werd. D'rbei bedianen sich die Kinschtler bå moderne Jazzformen wia "Jazzfunk" oder "Fusion". Dor Jazz-Rap selber wår in die 1990er zwår bekånnt, håt obr wianig Echo g'fund'n.
Ånfänglich håbm in die 1980er verschiedene Interpretn zu ålte Jazznummern d'rzua g'räppet. D'råfter håbm aa groaße Jazzer wia eper dor Miles Davis oder dor Herbie Hancock damit ûng'fången an gscheidn Jazz-Rap ze produziern, nochdejm sè schun in Jazzfunk und Jazzrock augspielt und nåch an nuin Sound gsuacht håbm. Groaßn Bekånntheitsgrôd håt die gånze Såch außerhålb vo Jazz- und Rapkreise obr nia g'håb.
A kommerziell erfolgreiche Jazz-Rap-Kåpell wårn z. B. "Gang Starr" (die hom an Jazz-Rap a teiweis afundn), "The Roots" oda "A Tribe Called Quest".
Dreisprochnspitz

Dor Dreisprochnspitz (bar.), Dreisprachenspitze (dt.), (roh.), Cima Garibaldi (ita.) isch a Higl nerdlich ven Stilfser Joch af dejn drei Sprochgebiete afanondertreffn: es boarisch-deitsche, es rätoromanische und es lombardische bzw. es walsche. Dor Dreisprochnspitz isch bequem ven Stilfser Joch aus in a Viertlstindl erreichbor, und ven Schweizer Umbrailpass in a Stund.
Bis 1919 wor dor Berg a Dreiländeregg. In Earschtn Wejdkriag isch dor Berg direkt am Frontverlauf zwischn Eschterreich-Ungarn und Italien glejgn. Sel erkennt man an die Schitzngräjbm und Hittln, dej haint no sem stian. Afn Spitz selber hobm die Schweizer a kloane Herberge g'hob. De isch zun "Rifugio Garibaldi" ausgebaut g'wort'n und isch haint a beliape Unterkunft fir Stilfser-Joch-Urlauber und -Ausfliegler.
Gwenja

Gwenja (noomaj schreibt ma des "Quenya") is a schbrooch wos da Tolkien, da autoa fon "hea da ringe", eafundn hot. 
Ea hot hoit ziimlii füü drau umbastlt so das iagantwia niit gaou~s gloa is wias
hiaz wiaglii ausschaut. Gwenja keat zu di elfischn oda elbischn schbroochn.
S gibt a haufn leit wos a nochn Tolkien a no joarelaung dischgarian duan wias 
wiaglii ausschaut unt wia ma sochn iwasejzn kunt.
Gwenja is sozusoung a hochschbekulatiife Schbrooch unt scheijboa hom do leit iana
freit drau am schbekulian.
Auf deitsch is a biachl aussikejma, schu foa joan, miin titl "Elbisch" fon Helmut W. Pesch,
wo hoit des gwenja a eagleat wiat.
Volapük

Volapük is a Plonsprooch.
"Vola" hoast "vo da Wöüt" unt "pük" hoast "Sprooch".
"Volapük" hoast demnoch "Wöütsprooch" und woa di easchde große 
Wöüthüifssprooch (Welthilfssprache).
A deitscha Pfoara hods eafundn. Is Volapük is owa daun vo Esperanto
vadrengt woan; s gibt owa no imma Lait, wos leana.
Rätien

Rätien, lokal aa Re(j)zien ausgsprochn, oder af Latein Raetia isch dor antike Nôm vo a Gejgng, dej in groaßn Teil vo die Zentralålpm ôgedeckt håt, genauer gsåg in Schwårzwåld, es haintige Graubünden, a kloans Egg ven haintign Bayern und in Groaßteil vo Tiroul.
Rezien in vorrejmischer Zeit.
Es Gebiet war primär vo die Rêter bewount. Vo de woaß man haint nou net, wou sie hearkemmen sein. Sie wårn jedenfålls sehr ångriffsluschtig und stur gejgniber Roum. Andere Bewouner wårn a kältische und venetische Stämm.
Rezien als rejmische Provinz.
Als rejmische Provinz, wås es seit 'n 1. Joarhundert wår, håt Rezien an "Vindelicia", "Noricum" und "Gallia Cisalpina" ûngegrenzt.
In 3. Joarhundert håbm die Alemannen in gånzn Nordweschten eing'nummen. D'råfter isch die Provinz af "Raetia Prima" und "Raetia Secunda" augetoalt g'wort'n. Haupstädte wårn "Curia Raetorum" (es haintige Chur) und "Augusta Vindelicorum" (es haintige Augschburg).
In 5. Joarhundert isch die Provinz vo germanische Stämme iberrennt g'wort'n. Ab 'n 6. Joarhundert sein die Kältn ålleweil weiter zrugg-gedrängg g'wort'n und die Germanen, haupsächlich Oschtgoutn, håbm sich niederglåssn. Ab 'm 8. Joarhundert isch es eschtliche Gebiet vo Rezien schun bajuwarisch g'wejsn (es gibb koane Ûnzeichn fir an Einwånderung), während dor Weschten nou kältisch (helvetisch und vindelisch) gebliebm isch bzw. alemannisch g'wort'n isch.
Seraphim von Sarow

Da Heulige Seraphim von Sarow (, wiss. Transliteration ""; * in Kursk; † in Sarow), biagalich "Prochor Moschnin" (russisch: Прохор Мошнин), woa ana vo de bekauntastn russischn Mönche und Mystiker vo da Orthodoxn Kiachn. Ma sogt in Russland, dass a da greßte Starez ('staritsa") vom 19. Joahundat woa.
Da Seraphim is vo da Russisch-Orthodoxn Kiachn 1903 heulig gsprochn wuan.
Duachn Nikolaus Motowilow, ans vo seine "geistigen Kinda", is da Hauptteu vo seine geistlichn Lehrn in schriftlicha Fuam da Nochwöd übamittelt wuan.
Lem.
Da Voda vom Seraphim woa a Kaufmaun und Ziegeleibesitza. Er hod si am Aufbau vo ana Kathedraln in Kursk beteuligt. Er is owa gstoam, bevoas fertig wuan is. Vo do aun hod si sei Muada um de Erziehung vom Seraphim kümmat.
Gedenkog.
1. August, 15. Jenna und da 2. Jenna
Aurophilie

Da Begrif Auriophilie oda aa Aurophilie is preekt worn von Schmidbaur Hubert und bezoachnets Phänomen, dass Gojd-Atomer mid ana formaln Oxidationsstufn vo +I (oans) in Festkerbastruggduan ofdmois si rechd nahend hebei stengand. Und zwor näher ois wia da dubbede Van-der-Waals Radius von Gojd, des hoassd aiso 2 x 166 pm = 332 pm. Finddn duad ma ungfeehr an Bereich von 275 bis 325 pm. Do redd ma na vo da Aurio- oder Aurophilie. Komisch is dees desszweng wei si ja de Au(I)-Atome in erschda Näarung oowsteessn miassadn wei formal oxidiade Metalle oiwei aa formal gloodn hand. Und zammt denn gibds bein Gojd(I) scheinbar aa no ooziagade Kraftkomponentn. An deorättischn Hinddagrund vo da Auriophilie hod na da Pyykkö easchdmois aufklead. Und doo hod si zoagd, dass relativsitische Effekter a grousse Roin spuin. De Standarddeaglärung is heintzudoogs, dass a Van-der-Waals Wechselwiarkung iis, de wo durch de Lanthanidnkondraagzion und relativistische Effekter so vasteakt weadd, dass in de Festkerpastruggduan zon droong kimmt. Deeoräddisch koa ma zoang, dass des aa fir freie Molekila gejdn muass, aba bis heind iis dees no ned experimentell (fir Gase ebban) nochgwisn worn.
Da Begriff Aurophilie is nacha zum Begriff "Metallophilie" daweitad worn, wia gsegn worn is, dass a andane Metalle aa zu soichan Wechslwirkunga fähig san.
Sophismus vom Euathlos

Da Sophismus vom Euathlos is a bekonnts Paradoxon vo da oidgriachischn Philosophie.
Da Euathlos hod si vom Protagoras vo Abdera (uma 485–415 vor Chr.), am berimten Rhetorika und Sophistn, ausbuidn lossn. Se hom vaeinbort, dass da Euathlos sei Ausbuidung eascht bezoin muass, wann a sein easchtn Prozess gwinnt. Da Euathlos hod si owa dann fia an ondan Beruf entschiedn und deshoib nix zoit, wei ea jo koane Prozesse gfiat hod. Drauf hod eam da Protagoras mit oana Klog droht und gmoant:„"Da Euathlos muass af jedn Foi zoin: Entweda afgrund unsara Vaeinborung, wei a an Prozess gwinnt, oda owa, wei eam des Gricht dazua vaurteit."“ Da Euathlos, vom Protagoras ois Sophist guad ausbuid, hod dageng ghoidn: „"I muass af gor koan Foi zoin, wei entweda valia i an Prozess, dann wor de Ausbuidung schlecht und es guit de Vaeinborung, oda owa de Gricht entscheidet fia mi, dann muass i aa nix zoin."“
Im oschliassandn Prozess vateidigt si da Eathlos sejm, womit de Soch no vazwickta wead. De Richta weatn des Vaforn ois untentschiedn. Wann da Protagoras a Logika und koa Sophist gwen warad, warads ned soweit kema. Dann häd a an Vatrog eindeitiga formuliat. Wei des Paradoxon wead duach de Valetzung vom Identitätssotz vo da Logik eameglicht: Zwoa untaschiedliche Roin (Identitätn) "Onwoit" und "Onklogta" wean miteinanda vamischt.
A Variantn is des "Barbier-Paradoxon" vom Bertrand Russell:
Da Barbier vo am Doaf rasiat genau de Monna am Oat, wo si ned sejm rasian. Rasiad a si sejm?
Listn vo de boarischn Festtach und Feiertach

Dej Saitn zoigt a Listn vo de kirchlinga und wöltlinga Festtach, Feiertach, Brauchtoumstach und waitere bsundere Tach in boarischn Sprouchraum (Åltbayern, Esterraich, Sidtirol, Sprouchinsln) åls a Iwersicht.
 Naijouer
 Draikine - es Fest vo de Halinga Drai Kine
 Sebastiani / Sebasti - es Fest von Halinga Sebastian
 Lejchtmess - Maria Lejchtmess
 Josephi - Fest von Halinga Joseph
 Pålmsunnta - d Korwocha fångt å
 Åntlaß-Pfinsta - Grejdunnaschtoch
 Korfraita - da Fraita vor Oustern
 Korsåmsta - da Såmsta vor Oustern
 Oustersunnta (zwischan 22. Mirz und n 25. Aprül)
 Oustermånta
 Waisser Sunnta - da Sunnta nouch Oustern
 Georgi - es Fest von Halinga Georg
 Walburgi und Walber(l)nocht - nouch da Halinga Walpurga ghoissn
 Erschter Mai
 Pankrazi - es Fest von Halinga Pankratius
 Muattertoch
 d Bitt-Tach / Kraiz-Tach
 Herrntoch - Christi Hümmlfort
 Pfingstsunnta
 Pfingstmånta
 Draifåltekaitssunnta - es Fest vo da Halinga Draifåltekait
 Prångertoch / Kranzltoch / Fronlaichnam
 Johanni / Kannestoch - es Fest von Halinga Johannes da Taiffer
 Pejterstoch / Peter und Paul - es Fest vo de Apostlfirschtn Petrus und Paulus
 Maria Hoamsouchung
 Margareta - es Fest vo da Halinga Margareta vo Antiochia
 Magdalena - es Fest vo da Halinga Maria Magdalena
 Jakobi - es Fest von Halinga Jakobus (an Apostl)
 Grousser Frauatoch - Maria Hümmlfort
 Nouthölfferfest - es Fest vo de 14 Halinga Nouthölffer
 D Kirwazait / Kirtazait fångt å, es Kirwa-Asgrom
 Kloaner Frauatoch - Maria Geburt
 Maria Nåma
 Michaeli - es Fest von Halinga Michael
 Oschnit - es wöltliche Fest, es Troid wird ogschnin
 Arnfest - es kirchliche Arntdånk-Fest
 Ållerwöltskirwa / Låndkirwa
 Kirwamånta
 Wendelini - es Fest von Halinga Wendelin
 Reformationstoch - a evangelischer Feiertoch
 Ållerhaling
 Ållersöln
 Leonhardi - es Fest von Halinga Leonhard
 Martini - es Fest von Halinga Martin
 Bouß- und Bettoch - a evangelischer Feiertoch
 Kathrain - es Fest vo da Halinga Katharina
 Ejwekaitssunnta / Tounsunnta - a evangelischer Feiertoch
 Advent - d Adventsszait von 1. bis afn 4. Advent
 Barbara - es Fest vo da Halinga Barbara
 Niklas - es Fest von Halinga Nikolaus
 Tássilo-Tag , werd z Kremsmünster wie áh zo n Beispiel von n Bayernbund auf dá Frauáninsl begangá.
 Luzi - es Fest vo da Halinga Luzia
 Wunibaldi - es Fest von Halinga Wunibald
 Thomas - es Fest von Halinga Thomas, d Thomasnocht is de erschte Raunocht
 Haling Oumd
 Christtoch - Wainåchtn, 1. Wainåchtstoch
 Stefani / Stöffltoch - 2. Wainåchtstoch und es Fest von Halinga Stephanus
 Johanni - es Fest von Halinga Johannes Evangelist
 Sülvester / Åltgouer-Oumd - es Fest von Halinga Silvester und es ålte Jouer (= Gouer) gejt z End
Chuck Norris

Da Charlos Ray "Chuck" Norris is a gebiatiga Amerikana (* genau gsogt, am 10. Meaz 1940 in Ryan, Oklahoma), und duart, wia a hierzulound' a famose Äktschnlegende. 
Bekaunt gwor'n isa insbsundas duach de, vo am zeidl scho, erschienen Füm' wia, Missing in Äktschn und de Serie Walker Texas Ranger.
Insgesaumt is da Norris Chuck wieda hoibads Iare - hoibads Tscheruky, wos auf de jewailige Obstammung saina beidnan Öitan zruckzfian is.
Bäckground.
Im Laufe vo seim' Lebm wora ned nua in Korea a Soidot, zig-focha Karate Wötmasta (sogoa amoi "fighter of the year" in an gaunz an bsundanen Karate Magazin; Stichwoat: Raundhaustreda) und insbesundas a wohre Äktschn-Füm Ikone, sondan is scheinboa a unerschöpfliche Quön fia so maunche Schmeh-Dandler, Intanet- und Staummtisch- Gschichtldrucka.
Seine Leitsätz'.
Wia de Zeit vageht, hot da Norris Chuck a boa Sätze formuliad, de uns ollesaumt nu zu denkn gem derftn:
Norris Chuck - Schmähs (Facts).
Zigtausnd g'spassige Witz san scho vo ibaoi in da Wöt iban Norris Chuck vazapft worn. Se baundeln de Thematik, dass ea voi der unbezwingbore Wundawaschl is. Weis erm söwa a recht daugn, gibts do glei moi a boa, auglist:
"Da Norris Chuck, der hawat kan Honig, ned, - na! Der kaut Bienen."
"Waun da Norris Chuck ins Wossa einihupft; Do wiada ned noss, sondan des Wossa wird Norris Chuck."
"Ma sogt, da Norris Chuck warad eigentlich jo scho Tod - netta da Tod traut si afoch ned erms vazön."
"Da Norris Chuck hot unlängst bis unendlich zöit - zwamoi."
"Waun da Norris Chuck Liegestütz' mocht, daun druckta si ned söba auffi sondan de gaunze Erd' owi."
"Amoi wor da Norris Chuck in ana Messastecharei - des Messa is eigfohrn."
"Do is ka Kinn hintan Norris Chuck sein Boat, do is netta nu a Faust."
"Da Norris Chuck geht ned Jogn, er geht Hamdrahn."
Deutschnonsberg

Deutschnonsberg, Teitschnonsperg hoaßt man drei oanzelne boarischsprochige Siidtirouler G'moanden in "Nonsberg" (deu. "Nonstal", ita. "Valle di Non"), westlich vo Bozn und sidlich vo Meran. Sie sein zwôr koane Sprochinsln - sie liegn af dor Sidgrenz von Taitschn -, ållerdings sein sie physisch-geografisch ôgschnitten ven reschtlichn Siidtiroul. Die G'moandn "Proveis" und "Laurein" sein eascht seit 'n Joa 1998 iber an Tunndl ven reschtlichn Siidtiroul aus erreichbor, d'rvor lei iber die Provinz Trient (Trentino), zu dejn dor Groaßteil ven Oansberg eigentlich kheart. Die G'moand "Unsre Liebe Frau im Walde-St. Felix" isch ibern Gåmpm-Påss (1.513 m) von Etschtoul aus erreichbor, ansunschten ebenfålls lei iber Trientner Territorium.
Dor Teitschnonsberg wår seit jeher an årme Gejgng und wejgn dor groaßn Åbgeschiednheit und Isolatioun stårk vo Åbwånderung betroffn. Dejn werd haint teilweise erfolgreich entgejgng'wirkt, z. B. mit de Radicchiowochen und Löwenzahnwochen.
Woifskind

A Woifskind oda wuids Kind is a Kind, des wo vo Menschn isoliert aufgwochsn is. Woifskinda soin aa vo Viechan adoptiert worn sein und bei eana glebt ham. Wissnschoflich gseng is des oba umstrittn.
Seitn 14. Joarhundat san ebba 53 wuide Kinda bschriem worn. Dazua gibts in da Literatua vui Gschichtn vo Woifskindan: Romulus und Remus (de Grinda vo Rom) und da Mowgli ("Dschungelbuch") zum Beispui. Und aa da Tarzan vom Edgar Rice Burroughs vo 1912 is bis heit sehr populär.
USO

USO is de Obkiazung fia "Unidentified Submarine Object" (in engl. aa "Unidentified Submersible Objects"; ned identifiziabors Untawossaobjekt).
USO san ned identifiziabore U-Boot-oartige Objekte oda optische Untawossa-Phänomene. USOs wean aa efta mit UFOs in Vabindung brocht und aa ois Untawossa-UFOs bezeichnet. Obs USOs echt gibt is sea umstrittn.
Viecha, wia z. B. fantastische Seeungeheia, wean ned zu de USOs grechnet.
Langapreising

Langapreising (amtli: Langenpreising) is de nerdlichste Gmoa im Landkroas Arrdeng.
Wo is' auf ana Landkortn z fina.
De Gmoa und da Oadschaft is ungfahr 16 km närdli vo Arrdeng, 50 km ästli vo Minga und 6 Km südli vo Mooschbuag.
Hiştorisch.
Langapreising is 767 erschmois urkundli aarwähnd worn, seina Zeit aba no ois Prisinga. Da Nam leit se hächstwahrscheinli vo da Famülie Priso ab. Scho 1318 is da heitige Nam fias Dārf in ana Urkund nachgwiesa, um des Dārf vom neien Siez d'Preisinga in Krowinkl unterschein zu kinna.